ཀེ་ཚེས་ཀྱིས་སྨྱན་སྦྱོར་ཚན་པར།གྲངས་གཞིའི་གཏོང་སྤྲོད་དེ་ཀྲུང་གོ་ཡོངས་སུ་བེད་སྤྱོད་བྱེད་ཐུབ་པ་དང་།མི་རྣམས་ཀྱིས་ཀྱང་རྒྱུན་ལྡན་ཅན་གྱི་འཚོ་བར་བེད་སྤྱོད་གཏོང་བཞིན་ཡོད།ཀེ་ཚེའི་ཐེབས་རྩ་ལྷན་ཚོགས་ཀྱིས་ཀྱང་དབུལ་ཕོངས་རྒྱལ་ཁབ་ལ་གྲངས་གཞིའི་དངུལ་རྩ་གོང་འཕེལ་གཏོང་རོགས་བྱས་པ་དང་།མ་འོངས་པར་རྒྱལ་ཁབ་གཞན་ཡང་གྲངས་གཞི་ཅན་དུ་འཕོ་འགྱུར་ཡོང་རྒྱུར་ཡིད་ཆེས་ཡོད་ཅེས་གསུངས་ཡོད།ཁོང་གིས།ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ཀྱིས་གང་འདྲ་ཞིག་ལ་ཀྲུང་གོ་དང་འཛམ་གླིང་ལ་ཕན་པ་ཡོད་པའི་བྱ་ཐབས་ཡིན་པ་གསལ་སྟོན་བྱས་ཡོད།ཀྲུང་གོས་ད་ལྟ་ཁྲོམ་རའི་ཁོར་ཡུག་འཐུས་ཚང་ཧུར་ཐག་གཏོང་བ་དང་།དེའི་ནང་འགྲན་རྩོད་ལ་སྐུལ་མ་དང་།ཕྱི་རྒྱལ་གྱི་མ་དངུལ་ཡིད་བཀུག་བྱས་པ་སོགས་ཚུད་ཡོད།ནང་འདྲེན་དངོས་མང་འགྲེམས་ཚོགས་ནི་བརྡ་འཕྲིན་ཡག་པོ་ཞིག་ཡིན་ཞིང་།དེས་ཕྱི་རྒྱལ་གྱི་མ་དངུལ་སྔར་བས་ཐད་ཀར་དང་།སྔར་བས་སྟབས་བདེ་པོའི་ངང་ཀྲུང་གོའི་འབྲེལ་ཡོད་ཁྱབ་ཁོངས་ཀྱི་འགྲན་རྩོད་ནང་ཞུགས་ཐུབ་རྒྱུར་སྐུལ་འདེད་བཏང་ཐུབ་ཅེས་བསྟན་ཡོད་པ་རེད།